**Питања потенцијалног понуђача:**

1. На страни 6. конкурсне документације наводи се да понуђена цена подразумева и цену роминг услуга иако сте то у пондерисању искључили. Потребна нам је информација да ли је у питању грешка?

2 Колика је процењена вредност набавке?

Напомињем такође да је ова информација која мора бити јавно доступна у складу са чланом 16 Закона о слободном приступу информацијама од јавног значаја (Сл. Гласник РС бр. 120/2004, 54/2007, 104/2009 и 36/2010). У складу са чланом 5 став 2 Закона о слободном приступу информацијама од јавног значаја предвиђено је да „*Свако има право да му се информација од јавног значаја учини доступном тако што ће му се омогућити увид у документ који садржи информацију од јавног значаја, право на копију тог документа, као и право да му се, на захтев, копија документа упути поштом, факсом, електронском поштом или на други начин.“*

*Ова информација нам је неопходна за припремање што квалитетније понуде која би по вас била максимално повољна и којом би успешно одговорили на постављене услове тендера.*

3. У ставу 1. техничке спецификације је назначено да под обавезама понуђача x. Минимални месечни рачун треба да обухвати извршене позиве, СМС и пренос података. Даље наводите термин минималне месечне потрошње која представља збир 4 пакета који укључују и претплату. Молим за појашњење да ли је минимални месечни рачун исто што и минимална месечна потрошња, такође и да ли у минималну месечну потрошњу, сходно томе спада месечна претплата, поред извршених позива, СМС-а и преноса података?

4. Молим вас за информацију да ли члан 4. Модела уговора попуњава Наручилац собзиром да је потребно дефинисати број картица које ће бити укључене у одређени пакет ?

5. Такође је у члану 4. Модела уговора потребно попунити и минимални месечни износ рачуна, да ли је то износ који се добија на основу формуле из става 3. техничке спецификације на страни 6. конккурсне документације или наведени износ попуњава Наручилац?

**Одговори потенцијалном понуђачу:**

1. Цена роминг услуге је грешком убачена у овај став и неће бити уопште разматрана ни пондерисана.
2. Уз сво разумевање вашег захтева нисмо у могућности да вам изађемо у сусрет и објавимо процењену вредност набавке. Наручилац је имао у виду реално стање цена на тржишту мобилне телефоније и на основу ње фомирао процењену вредност набавке. Наручилац није дужан да објави процењену вредност јавне набавке, Члан 61. Став 2. Закона о јавним набавкама.
3. Минимални месечни рачун је је сума коју ће наручилац сваког месеца плаћати и која се добија из формуле у ставу четри техничке документације. Месечни рачун биће једнак минималном месечном износу ако ниједна картица није прешла лимите пакета коме припада, што подразумева и цену претплате.

Месечни рачун је једнак збиру минималног месечног рачуна и трошкова сваке појединачне картице која је прешла лимите из пакета коме припада. Трошкови прекорачења лимита за сваку појединачну картицу су збир производа јединице мере елемента саобраћаја (СМС, минути разговора, пренос података) и цене тог елемента саобраћаја који је дефинисам у ставки „Понуђена цена“.

1. Понуђач не мора да попуњава бројеве картица у члану 4. модела уговора јер ће приликом закључења уговора бити тачно одређено колико ће картица припадатати ком пакету дефинисаном у ставу два техничке спецификације. Спецификација расподела картица у ставу три техничке документације је дата да би се могло извршити пондерисање свих понуђача.
2. Минимални месечни износ у члану 4. модела уговора попуњава понуђач према формули датој у ставу три техничке спецификације.